Μπράντον Τόμας

Ο **Μπράντον Τόμας Λάμας** (γεννημένος στις 4 Φεβρουαρίου 1995), γνωστός απλά ως **Μπράντον**, είναι Ισπανός ποδοσφαιριστής που αγωνίζεται ως επιθετικός για τον Απόλλωνα Λεμεσού του Κυπριακού πρωταθλήματος.

## Καριέρα

### Μαγιόρκα
Γεννημένος στη Μαγιόρκα στις Βαλεαρίδες Νήσους από Ισπανίδα μητέρα και Άγγλο πατέρα, ο Μπράντον είναι προϊόν της ακαδημίας της ΡΚΝ Μαγιόρκα. Στις 12 Δεκεμβρίου 2012, χωρίς να έχει παρουσία στην ομάδα μέχρι τότε, έκανε το επαγγελματικό του ντεμπούτο, μπαίνοντας ως αλλαγή, σε μια εντός έδρας ήττα με 0–5 από τη Σεβίλλη, για το Κόπα ντελ Ρέι της σεζόν 2012-2013.

Στις 15 Δεκεμβρίου 2012, ο Μπράντον έκανε το ντεμπούτο του στη Λα Λίγκα, ερχόμενος ξανά από τον πάγκο, σε μια εκτός έδρας ήττα με 0–1 από την Αθλέτικ Μπιλμπάο. Στις 9 Ιανουαρίου του επόμενου έτους, σημείωσε το πρώτο του επαγγελματικό γκολ, βάζοντας το πρώτο γκολ της ομάδας του σε μια εκτός έδρας νίκη με 2–1 επί της Σεβίλλης, επίσης για το κύπελλο.

Ο Μπράντον σημείωσε τα πρώτα του γκολ στο πρωτάθλημα στις 24 Μαΐου 2015, σημειώνοντας και τα δύο γκολ για την ομάδα του σε μια εκτός έδρας ήττα με 4–2 από την Αλμπαθέτε Μπαλομπιέ στο πρωτάθλημα της Σεγκούντα Ντιβισιόν. Τον Ιούλιο του 2015, προήχθη στην κύρια ομάδα από τον προπονητή Άλμπερτ Φερέρ.

Στις 28 Ιανουαρίου 2016, ο Μπράντον ανανέωσε το συμβόλαιό του μέχρι το 2019. Στις 4 Ιουνίου, σημείωσε 1 τέρμα στη νίκη με 3–1 επί της Ρεάλ Βαγιαδολίδ, όντας ο πρώτος σκόρερ του συλλόγου κατά τη διάρκεια της σεζόν με 6 γκολ, βοηθώντας την ομάδα του να αποφύγει τον υποβιβασμό.

Στις 9 Οκτωβρίου 2016, ο Μπράντον σημείωσε χατ-τρικ σε μια εντός έδρας νίκη με 3–0 εναντίον της Ουέσκα, ενώ αργότερα βγήκε παίκτης του μήνα στη Σεγούντα Ντιβιζιόν. Αποβλήθηκε στις 18 Δεκεμβρίου στο ημίχρονο σε μια ήττα με 3-1 από τη Νουμάνθια επειδή διαμαρτυρήθηκε στον διαιτητή.

### Ρεν
Στις 10 Ιουλίου 2017, ο Μπράντον υπέγραψε τριετές συμβόλαιο με τη γαλλική Ρεν. Δεν έπαιξε καθόλου στους πρώτους 7 αγώνες της σεζόν 2017-2018 της Λίγκ 1, και έπαιξε μόνο μία φορά με την Β' ομάδα, στην πέμπτη κατηγορία Γαλλίας. Έκανε το ντεμπούτο του στις 25 Οκτωβρίου στον τρίτο γύρο του Λιγκ Καπ Γαλλίας, ξεκινώντας βασικός, δίνοντας ασίστ στο νικητήριο γκολ του Άντριεν Χούνου σε μια νίκη με 2–1 επί της Ντιζόν. Τρεις μέρες αργότερα, στον πρώτο του αγώνα πρωταθλήματος, σημείωσε το μοναδικό γκολ της αναμέτρησης επί της Μονπελιέ.

### Οσασούνα
Μετά από μια σεζόν λίγων ευκαιριών στη Γαλλία, ο Μπράντον εντάχθηκε στην Οσασούνα τον Ιούλιο του 2018, με μονοετές δανεισμό, με υποχρεωτική οψιόν 2 εκατομμυρίων ευρώ, εάν η ομάδα του κέρδιζε την άνοδο στη Λα Λίγκα. Στις 20 Μαΐου 2019, η συμφωνία μονιμοποιήθηκε με τον Μπράντον να συμφωνεί σε τριετές συμβόλαιο. Έντεκα ημέρες αργότερα, κέρδισε και σκόραρε ένα πέναλτι σε μια νίκη με 3-2 επί της Κόρδοβα ΚΦ, που έδωσε τον τίτλο της δεύτερης κατηγορίας στην ομάδα από την Παμπλόνα.

Στις 13 Ιανουαρίου 2020, ο Μπράντον δόθηκε δανεικός στη Χιρόνα για την υπόλοιπη σεζόν, έχοντας παίξει μόλις 8 αγώνες της πρώτης κατηγορίας με την Οσασούνα. Τον Μάρτιο, αφού καθιερώθηκε ως βασικός στη Χιρόνα, υπέστη τραυματισμό στο γόνατο και έμεινε εκτός δράσης για το υπόλοιπο της σεζόν.

Μετά την επιστροφή του στα γήπεδα τον Δεκέμβριο του 2020, ο Μπράντον δόθηκε δανεικός στη δεύτερη κατηγορία και πιο συγκεκριμένα στη Λεγανές, στις 19 Ιανουαρίου 2021, μέχρι το τέλος της σεζόν. Στις 15 Ιουλίου, αφού επέστρεψε από τον δανεισμό, έλυσε το συμβόλαιό του με την Οσασούνα.

### Μάλαγα
Στις 16 Ιουλίου 2021, ο Μπράντον υπέγραψε μονοετές συμβόλαιο με τη Μάλαγα στη δεύτερη κατηγορία Ισπανίας. Ο Ισπανός επιθετικός, σημείωσε 9 γκολ και έδωσε 2 ασίστ σε συνολικά 41 εμφανίσεις σε Σεγούντα Ντιβισιόν και Κύπελλο Ισπανίας.

### ΠΑΟΚ
Στις 14 Ιουλίου 2022, ο Μπράντον υπέγραψε συμβόλαιο ενός χρόνου με οψιόν ανανέωσης για έναν ακόμη χρόνο με τον ΠΑΟΚ, το οποίο θα συμπεριλάμβανε υποχρεωτική οψιόν ανανέωσης εάν επιτυγχάνονταν ορισμένοι στόχοι.

Στην ομάδα της Θεσσαλονίκης, αποτέλεσε τον βασικό φορ. Στις 19 Μαΐου του 2024, άνοιξε το σκορ στο "Κλεάνθης Βικελίδης", σε μία εκτός έδρας νίκη της ομάδας του με 2-1 απέναντι στον Άρη. Η νίκη αυτή, εξασφάλισε και μαθηματικά το πρωτάθλημα για τον "δικέφαλο του Βορρά".

### Απόλλων Λεμεσού
Στις 6 Αυγούστου 2025, ο Μπράντον υπέγραψε διετές συμβόλαιο συνεργασίας με τον Απόλλωνα Λεμεσού.

## Στατιστικά καριέρας

### Ομάδες

## Διακρίσεις

### Σε συλλόγους
**Οσασούνα**

* Σεγούντα Ντιβισιόν: 2018–19

**ΠΑΟΚ**

* Πρωτάθλημα Ελλάδας: 2023-24

### Ατομικές

* Παίκτης του μήνα στη Σεγούντα Ντιβισιόν: Οκτώβριος 2016

## Παραπομπές

## Εξωτερικοί σύνδεσμοι

* 
* 

Κατηγορία:Επιθετικοί ποδοσφαιριστές
Κατηγορία:Ισπανοί ποδοσφαιριστές
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ξένοι ποδοσφαιριστές στη Γαλλία
Κατηγορία:Ισπανοί ποδοσφαιριστές στο εξωτερικό
Κατηγορία:Ποδοσφαιριστές Σταντ Ρενναί
Κατηγορία:Ποδοσφαιριστές Λιγκ 1
Κατηγορία:Ποδοσφαιριστές Μάλαγα ΚΦ
Κατηγορία:Ποδοσφαιριστές ΚΝ Λεγανές
Κατηγορία:Ποδοσφαιριστές Χιρόνα ΦΚ
Κατηγορία:Ποδοσφαιριστές ΚΑ Οσασούνα
Κατηγορία:Ποδοσφαιριστές ΡΚΝ Μαγιόρκα Β
Κατηγορία:Ποδοσφαιριστές ΡΚΝ Μαγιόρκα
Κατηγορία:Ποδοσφαιριστές Τερθέρα Ντιβιζιόν
Κατηγορία:Ποδοσφαιριστές Σεγούντα Ντιβιζιόν Β
Κατηγορία:Ποδοσφαιριστές Σεγούντα Ντιβιζιόν
Κατηγορία:Ποδοσφαιριστές Πριμέρα Ντιβιζιόν
Κατηγορία:Ποδοσφαιριστές ΠΑΟΚ
Κατηγορία:Ξένοι ποδοσφαιριστές στην Ελλάδα
Κατηγορία:Ποδοσφαιριστές Απόλλων Λεμεσού
Κατηγορία:Ξένοι ποδοσφαιριστές στην Κύπρο
Κατηγορία:Ποδοσφαιριστές Α΄ κατηγορίας Κύπρου